Share this:
অসমৰ বিভিন্ন বনাঞ্চল সমূহত বছৰ বছৰ ধৰি বন ধ্বংস কাৰ্য্য চলি আহিছে। দশকজুৰি চলি অহা বনাঞ্চল ধ্বংস আৰু ভুল পৰিচালনাৰ অভাৱত বিশ্বনাথ জিলাৰ বিহালী সংৰক্ষিত বনাঞ্চলৰ প্ৰতি অস্তিত্বৰ ভাবুকি নামি আহিছে। কিন্তু তথাপি অঞ্চলটোৰ ৰাইজে বনাঞ্চলখনক জীয়াই ৰখাৰ আশা বাদ দিয়া নাই।
বিহালীত ২৯০ বিধতকৈ অধিক প্ৰজাতিৰ গছ, ৪৯ টা প্ৰজাতিৰ স্তন্যপায়ী প্ৰাণী, ২৮০ টা প্ৰজাতিৰ চৰাই, ২৩ বিধ প্ৰজাতিৰ সাপ, ১২ বিধ কাছ, ১১ বিধ জেঠী, ১২ বিধ উভচৰ প্ৰাণী আৰু ২৪১ বিধ প্ৰজাতিৰ পখিলা পোৱা যায়। কিন্তু বেদখলৰ ফলত বনাঞ্চলখনৰ মুঠ পৰিসৰ ১৪০ বৰ্গ কিলোমিটাৰৰ পৰা এতিয়া ৬০ বৰ্গ কিলোমিটাৰলৈ সংকুচিত হৈ আহিছে।
অৱশ্যে বন বিভাগে আই আৰ বি কেম্প আৰু ফৰেস্ট বেটেলিয়ান কেম্প স্থাপন কৰিছে যদিও কৰ্মচাৰী আৰু যাৱতীয় সামগ্ৰীৰ অভাৱে বনাঞ্চলখনৰ সুৰক্ষাত ব্যঘাত জন্মাইছে বুলি বচুমতাৰীয়ে জানিবলৈ দিয়ে।
বিহালীৰ এজন স্থানীয় লোকৰ মতে ১৯০০ দশকৰ পৰাই ব্যাপক হাৰত বেদখল আৰু বন ধ্বংস আৰম্ভ হৈছে আৰু এই প্ৰক্ৰিয়া এতিয়াও অব্যাহত আছে। 'অৰুণাচলৰ মানুহ বিলাকৰ লগত অস্ত্ৰ আছে, নিজক সুৰক্ষা কৰাৰ পৰিৱৰ্তে চিকাৰ কৰিবলৈহে তেওঁলোকে সেইসমূহ ব্যৱহাৰ কৰে,' তেওঁ কয়।
সীমা নিৰ্ধাৰণৰ ক্ষেত্ৰত বৰ্তমান আদালতত এক গোচৰ চলি আছে আৰু চূড়ান্ত ৰায়দান নহা পৰ্য্যন্ত এইক্ষেত্ৰত একো কৰিব পৰা নাযাব বুলি ৰেঞ্জাৰ বচুমতাৰীয়ে জানিবলৈ দিয়ে। অৱশ্যে, শেহতীয়াভাৱে দুয়োখন ৰাজ্যৰ উচ্চপদস্থ বিষয়াসকলে অঞ্চলটোত বেদখল কাৰ্য্য চলিবলৈ দিয়া নাই বুলি তেওঁ সদৰী কৰে।
Search for:
উজনিৰ সভাপতি লাগে ৰাজ্যিক বিজেপিক; কোনে ল'ব ভৱেশ কলিতাৰ স্থান?
